Chichén Itzá

Chichén Itzá (din limba mayașă yucatecă: Chi'ch'èen Ìitsha',; pronunție spaniolă: [tʃiːˈtʃɛn iːˈtsɑː]; tradus „La gura fântânii Itzá”) este un uriaș sit arheologic pre-columbian construit de civilizația Maya și aflat în partea central-nordică a peninsulei Yucatán, în statul Yucatán, Mexic. Chichén Itzá a fost un centru regional al câmpiilor mayașe din nord din perioada clasică târzie până în cea clasică terminală și spre începutul perioadei postclasice. Situl prezintă o multitudine de stiluri arhitecturale, de la ceea ce se numește stilul „mexicanizat” și cu influențe din stilurile văzute în centrul Mexicului și până la stilul Puuc din câmpiile nordice. Prezența stilurilor central-mexicane a fost considerată un semn al migrațiilor directe a populațiilor din centrul Mexicului sau a unor cuceriri a acestora, dar interpretările contemporane văd prezența acestor stiluri non-mayașe mai mult ca un rezultat al schimburilor culturale. Piramida Șarpelui cu pene - cele mai faimoase construcții mayașe. Fiecare dintre cele 4 fațete are 91 de trepte, și numărând platforma de sus ca ultima treaptă, ajungem la 365, una pentru fiecare zi a anului. Precizia matematică și astronomică demonstrează înaltul nivel de cunoaștere științifică al claselor preoțești ale orașului. Aici nu există coincidențe sau decorări greșite, fiecare servește unui scop ceremonial și a fost realizat pe baza calculelor astrale. Caracol - clădire circulară care servea ca observator astronomic, a fost construit pe o platformă rectangulară extinsă nord-sud pe 67 m, est-vest pe 52 m și 6 m în înălțime. Peste această bază a fost ridicat un turn cilindric care măsoară 16 m în înălțime. Aceasta are două galerii interioare circulare, în formă de spirală și o mică încăpere arcuită care era un observator. Exuberanța construcțiilor, așa cum sunt Templul războinicilor și Palatul celor 1000 de coloane, sunt o trăsătură arhitecturală unică a construcției Chichen Itza, pentru că aceste tipuri de coloane cilindrice nu erau comune clădirilor din America Centrală. Ruinele Chichén Itzá sunt proprietate a guvernului federal mexican, iar situl este administrat de Instituto Nacional de Antropología e Historia (Institutul Național Mexican de Antropologie și Istorie, INAH). Pământul de sub monumente, însă, este în proprietatea privată a familiei Barbachano. Note Bibliografie Breglia, Lisa (2006). Monumental Ambivalence: The Politics of Heritage. Austin: University of Texas Press. ISBN 978-0-292-71427-4. OCLC 68416845. Mentenanță CS1: Nume multiple: lista autorilor (link) Barrera Vásquez, Alfredo (1980). Diccionario maya Cordemex: maya-español, español-maya. with collaborations by Refugio Vermont Salas, David Dzul Góngora, and Domingo Dzul Poot. Mérida, Mexico: Ediciones Cordemex. OCLC 7550928. Mentenanță CS1: Nume multiple: lista autorilor (link) Castañeda, Quetzil E. (2005). „On the Tourism Wars of Yucatán: Tíich', the Maya Presentation of Heritage”. Anthropology News. Arlington, VA: American Anthropological Association. 46 (5): pp.8–9. ISSN 1541-6151. OCLC 42453678. Arhivat din original (Reprinted online as "Tourism “Wars” in the Yucatán", AN Commentaries) la 11 octombrie 2007. Accesat în 22 noiembrie 2007. Mentenanță CS1: Nume multiple: lista autorilor (link) Mentenanță CS1: Text în plus (link) Legături externe O nouă minune a lumii – Chichén Itzá, 21 ianuarie 2012, Claudia Moșoarcă, Descoperă - Travel